20881 


02014950711010008 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1495 


7 Νοεμβρίου 2001 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Σύσταση Κοινωφελούς Εκκλησιαστικού Ιδρύματος 
της Ιερός Μητροπόλεως Παροναξίας υπό την επω¬ 
νυμίαν: «ΟΙΚΟΣ ΕΥΓΗΡΙΑΣ - ΠΟΙΜΑΝΤΙΚΗΣ ΜΕΡΙ- 
ΜΝΗΣ «ΠΑΝΑΓΙΑ ΕΚΑΤΟΝΤΑΠΥΛΙΑΝΗ» - ΜΟΝΑ¬ 
ΔΑ ΦΡΟΝΤΙΔΟΣ ΗΛΙΚΙΩΜΕΝΩΝ - Μ.Κ.». 1 

Σύσταση Εκκλησιαστικού Ιδρύματος στην Ιερά Μη¬ 
τρόπολη Μονεμβασίας και Σπάρτης με την επωνυ¬ 
μία «ΚΕΝΤΡΟ ΑΠΟΘΕΡΑΠΕΙΑΣ ΚΑΙ ΑΠΟΚΑ¬ 
ΤΑΣΤΑΣΗΣ ΗΜΕΡΗΣΙΑΣ ΝΟΣΗΛΕΙΑΣ». 2 


ΑΠΟΦΑΣΕΙ Σ 

Αριθ. 3016 (ΐ) 

Σύσταση Κοινωφελούς Εκκλησιαστικού Ιδρύματος της Ιε¬ 
ρός Μητροπόλεως Παροναξίας υπό την επωνυμίαν: 
«ΟΙΚΟΣ ΕΥΓΗΡΙΑΣ - ΠΟΙΜΑΝΤΙΚΗΣ ΜΕΡΙΜΝΗΣ «ΠΑ¬ 
ΝΑΓΙΑ ΕΚΑΤΟΝΤΑΠΥΛΙΑΝΗ» - ΜΟΝΑΔΑ ΦΡΟΝΤΙΔΟΣ 
ΗΛΙΚΙΩΜΕΝΩΝ-Μ.Κ.» 

Η ΔΙΑΡΚΗΣ ΙΕΡΑ ΣΥΝΟΔΟΣ 
ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Έχουσα υπόψη: 

1. Τας διατάξεις των άρθρων 29 παραγρ. 2 και 59 παρα- 
γρ. 1 του Νόμου 590/1977 «Περί Καταστατικού Χάρτου- 
της Εκκλησίας της Ελλάδος». 

2. Τας υποχρεώσεις της Ποιμενούσης Εκκλησίας τας 
απορρεούσας εκ των Ευαγγελικών Επιταγών, των Ιερών 
Κανόνων και των Νόμων του Κράτους προς το Χριστεπώ- 
νυμοντης Εκκλησίας πλήρωμα. 

3. Τας υφιστάμενος Κοινωνικός και πνευματικός ανά- 
γκαςτης Ιερός Μητροπόλεως Παροναξίας. 

4. Την υπ’ αριθμ 216/3.5.2001 Πρότασιντου Σεβασμιό- 
τατου Μητροπολίτου Παροναξίας Αμβροσίου. 

7. Την από 30.7.2001 Γνωμάτευσιν του Νομικού Γρα¬ 
φείου της Νομικής Υπηρεσίας της Εκκλησίας της Ελλά¬ 
δος. 

8. Την από 5.9.2001 Απόφασιν Αυτής, αποφασίζει: 

Την σύστασιν Κοινωφελούς Εκκλησιαστικού Ιδρύματος 
της Ιερός Μητροπόλεως Παροναξίας υπό την επωνυμίαν 
«ΟΙΚΟΣ ΕΥΓΗΡΙΑΣ - ΠΟΙΜΑΝΤΙΚΗΣ ΜΕΡΙΜΝΗΣ «ΠΑΝΑ¬ 
ΓΙΑ ΕΚΑΤΟΝΤΑΠΥΛΙΑΝΗ» - ΜΟΝΑΔΑ ΦΡΟΝΤΙΔΟΣ ΗΛΙ¬ 


ΚΙΩΜΕΝΩΝ - Μ.Κ.». Το Ίδρυμα θαλειτουργή με την μορ¬ 
φήν Νομικού Προσώπου Ιδιωτικού Δίκαιου και θα εδρεύη 
εις την Παροικιίαν Πάρου. Η οργάνωσις, διοίκησις, δια- 
χείρισις και λειτουργία του Ιδρύματος τούτου θαδιέπεται 
από τας διατάξεις του επομένου Κανονισμού: 

ΚΑΝΟΝΙΣΜΟΣ 

Λειτουργίας του Κοινωφελούς Εκκλησιαστικού Ιδρύματος 
της Ιερός Μητροπόλεως Παροναξίας υπό την επωνυμία: 
«ΟΙΚΟΣ ΕΥΓΗΡΙΑΣ - ΠΟΙΜΑΝΤΙΚΗΣ ΜΕΡΙΜΝΗΣ «ΠΑΝΑ¬ 
ΓΙΑ ΕΚΑΤΟΝΤΑΠΥΛΙΑΝΗ» ΜΟΝΑΔΑ ΦΡΟΝΤΙΔΟΣ ΗΛΙΚΙΩ¬ 
ΜΕΝΩΝ-Μ.Κ.» 

Άρθρο 1 

Σύστασις - Επωνυμία - Έδρα - Σφραγίδα 
Στην περιφέρεια της Ιερός Μητροπόλεως Παροναξίας 
και υπό την πνευματική εποπτεία αυτής συνιστάται Κοι¬ 
νωφελές Εκκλησιαστικό Ίδρυμα, που λειτουργεί ως Νομι¬ 
κό Πρόσωπο Ιδιωτικού Δίκαιου (Ν.Π.Ι.Δ.) μη κερδοσκοπι¬ 
κού χαρακτήρα, με την επωνυμία «Οίκος Ευγηρίας - Ποι¬ 
μαντικής Μερίμνης «ΠΑΝΑΓΙΑ ΕΚΑΤΟΝΤΑΠΥΛΙΑΝΗ» - 
Μονάδα Φροντίδας Ηλικιωμένων - Μ.Κ.», το οποίο θα διέ- 
πεται από τις διατάξεις του παρόντος Κανονισμού 
Έδρα του Ιδρύματος τούτου είναι η πόλη της Παροικίας 
του Δήμου Πάρου. 

Το Ίδρυμα θα στεγάζεται στις κτηριακές εγκαταστάσεις 
ιδιοκτησίας της Ιερός Μητροπόλεως που πρόκειται να ανε- 
γερθούν, δαπάναις του κληροδοτήματος Πέλοπα Μηνό- 
πουλου που έχει συσταθεί υπέρ του Ιερού Προσκυνήματος 
Παναγίας Εκατονταπυλιανής, σε ακίνητο 9.160 τ.μ. στηντο- 
ποθεσία Κολώνες της άνω πόλεως, το οποίο έχει δωρηθει 
στην Ιερά Μητρόπολη γι’ αυτό τον σκοπό από την Ιερά Μο¬ 
νή Μεταμορφώσεως Χριστού Δάσους (Άγιος Αρσένιος). Το 
παρεκκλήσιο που θα ανεγερθεί στο ανωτέρω ακίνητο θατι- 
μάται επ’ ονόματι του Άγιου Αρσενίου του εν Πάρω. 

Το Ίδρυμα έχει ίδια σφραγίδα με δύο επάλληλους κύ¬ 
κλους, η οποία φέρει στο κέντρο την παράσταση της Πα¬ 
ναγίας Εκατονταπυλιανής. Στον εξωτερικό μεν κύκλο 
αναγράφονται οι λέξεις «Ιερά Μητρόπολις Παροναξίας», 
στον εσωτερικό δε η επωνυμία του Ιδρύματος «Οίκος Ευ¬ 
γηρίας - Ποιμαντικής Μερίμνης «ΠΑΝΑΓΙΑ ΕΚΑΤΟΝΤΑ- 
ΠΥΛΙΑΝΗ» - Μονάδα Φροντίδας Ηλικιωμένων - Μ.Κ.». 

Άρθρο 2 

Σκοποί 

Σκοποί του Ιδρύματος είναι κατά προτεραιότητα: 
α) 1. Η παροχή, χωρίς αντάλλαγμα, σε κατάλληλους και 

ειδικά εξοπλισμένους χώρους του, στέγης, τροφής, ια¬ 
τροφαρμακευτικής και κάθε λογής περίθαλψης, ψυχαγω¬ 
γίας, προστασίας, φροντίδας, στοργής, θαλπωρής, ανα¬ 
κούφισης και αγάπης σε άτομα της τρίτης ηλικίας, άνδρες 
και γυναίκες, σε μεγάλο βαθμό αυτοεξυπηρετούμενα, που 
δεν πάσχουν από μεταδοτικά νοσήματα ή από νοσήματα 
που απαιτούν ειδική νοσηλεία ή από ανίατες ασθένειες και 
δεν είναι εξαρτημένα από τοξικές ή ναρκωτικές ουσίες, κυ¬ 
ρίως αποδεδειγμένα άπορα, στερούμενα οικείων (συζύ¬ 
γων, τέκνων κ.ά) ή εγκαταλελειμένα από τις οικογένειες 
τους, που κατοικούν στις νήσους της Πάρου και της Αντι¬ 
πάρου, ή εντός της περιφέρειας της Ιεράς Μητροπόλεως 
Παροναξίας, χωρίς να αποκλείωνται ωστόσο και τα εκτός 
αυτής εφόσον υπάρχει σχετική δυνατότητα. Σε περίπτω¬ 
ση που οι 70 κλίνες του Ιδρύματος δεν έχουν καλυφθεί από 
άπορα άτομα, το Διοικητικό Συμβούλιο μπορεί να αποφα¬ 
σίσει επί των αιτήσεων εισαγωγής στο Ίδρυμα και μη από¬ 
ρων ατόμων, στερουμένων οικείων ή εγκαταλελειμένων 
από τις οικογένειες τους, έναντι ποσού τροφείων κατά μή¬ 
να, το ύψος του οποίου προσδιορίζεται, προς αναλογική 
κάλυψη των εξόδων λειτουργίας του Ιδρύματος και μόνο, 
σύμφωνα με τη διάταξη των εδαφίων α' και β' της παρα¬ 
γράφου 1 του άρθρου 1 της Υ.Α. Π4/οικ. 4690 (Υγείας) της 
30-8/11.9.96, εκτός εάν πρόκειται περί δωρητών, ευεργε¬ 
τών και μεγάλων ευεργετών του Ιδρύματος ή περί των με¬ 
λών της Αδελφότητας της Ιεράς Μονής Μεταμορφώσεως 
Χριστού Δάσους (Άγιος Αρσένιος), οπότε επιτρέπεται η 
απαλλαγή αυτών από την υποχρέωση καταβολής τροφεί¬ 
ων. 

2. Ειδικώτερα το Ίδρυμα λειτουργεί ως Μονάδα Φρο¬ 
ντίδας Ηλικιωμένων μη κερδοσκοπικού χαρακτήρα 
(Μ.Φ.Η. - Μ.Κ.) και εξασφαλίζει στους περιθαλπόμενους 
τα ακόλουθα: 

- Υγιεινή διαμονή προσαρμοσμένη στις ανάγκες των πε- 
ριθαλπομένων, καθώς και ασφαλή και άνετη διαβίωση. 

- Υγιεινή και επαρκή διατροφή ανάλογη με την κατά¬ 
σταση της υγείας του κάθε περιθαλπομένου, με ελάχιστο 
ημερήσιο όριο τις 1.600 θερμίδες τροφής με την σωστή 
ποιοτική σύνθεση. 

- Συνεχή φροντίδα για την ατομική καθαριότητα των πε- 
ριθαλπομένων, καθώς και την καθαριότητα των χώρων 
της Μονάδας. 

- Τακτική ιατρική παρακολούθηση, καθώς και έγκαιρη 
και κατάλληλη για κάθε περιθαλπόμενο ιατροφαρμακευ¬ 
τική βοήθεια και πρόσκαιρη νοσηλεία. 

- Η νοσηλεία θα περιορίζεται στην έγκαιρη διάγνωση 
της ασθένειας και τη μέριμνα για την έγκαιρη εισαγωγή 
στο ενδεδειγμένο νοσηλευτήριο. 

- Δυνατότητα αυτοεξυπηρέτησης και αυτοπροστασίας 
με τη λήψη των κατάλληλων μέτρων διευκόλυνσης των 
περιθαλπομένων (χειρολαβές, χειρολισθήρες, απλά και 
ειδικά μπαστούνια, περιπατητήρες κ.λπ.). 

- Προσφορά και διευκόλυνση απασχόλησης, ψυχαγωγία 
(με διάφορες εκδηλώσεις, εκδρομές, κινηματογραφικές 
προβολές κ.λπ.), ψυχολογική βοήθεια, ανάλογα με την 
ηλικία, κατάσταση και περίπτωση του περιθαλπομένου. 

- Φυσικοθεραπεία με την εφαρμογή απλών φυσιοθερα¬ 
πευτικών ή κινησιοθεραπευτικών μεθόδων ή μέριμνα για 
την περαιτέρω ειδική θεραπεία σε φυσικοθεραπευτήρια, 
με σκοπό τη βελτίωση των δυνατοτήτων αυτοεξυπηρέτη¬ 
σής τους, εφόσον αυτή κρίνεται επιστημονικώς εφικτή. 

- Δυνατότητα άσκησης των θρησκευτικών τους καθηκό¬ 
ντων και συμμετοχή, εφόσον το επιτρέπει η κατάσταση 
τους, σε πολιτιστικές και καλλιτεχνικές εκδηλώσεις κ.λπ. 


- Τον οφειλόμενο στην ανθρώπινη αξία σεβασμό και εν¬ 
διαφέρον, ανεξαρτήτως της σωματικής ή πνευματικής 
κατάστασης του περιθαλπομένου. 

3. Το Ίδρυμα οφείλει να επιτρέπει στον/στην Κοινωνι- 
κό/ή Σύμβουλο, που ορίζεται σε αυτό σύμφωνα με τη διά¬ 
ταξη της παραγράφου 4 του άρθρου 1 του Ν. 2345/95,την 
ελεύθερη πρόσβαση σε όλους τους χώρους του και να 
εξασφαλίζει σε αυτόν/αυτήν την ακώλυτη άσκηση των κα¬ 
θηκόντων επίβλεψης και συνεχούς παρακολούθησης των 
υπηρεσιών που παρέχονται ως προς την ποιότητα και την 
επάρκεια αυτών. Επίσης, ως Μονάδα Φροντίδας Ηλικιω¬ 
μένων μη κερδοσκοπικού χαρακτήρα, υπόκειται ως προς 
την πιστή εφαρμογή των σχετικών κειμένων διατάξεων, 
στην εποπτεία της κατά τόπον αρμόδιας Νομαρχιακής 
Αυτοδιοίκησης. 

β) 1. Η συμβολή στην πληρέστερη και αρτιότερη ποιμα¬ 
ντική, κοινωνική και πνευματική διακονία της Ιεράς Μητρο¬ 
πόλεως Παροναξίας στο πλαίσιο της Ορθόδοξης Πίστης, 
Παράδοσης και Διδασκαλίας δια της διοργάνωσης πνευ¬ 
ματικών, επιμορφωτικών και εν γένει πολιτιστικών εκδηλώ¬ 
σεων (όπως για παράδειγμα ομιλιών, διαλέξεων, συζητή¬ 
σεων, σεμιναρίων, ημερίδων, συνεδρίων, εκθέσεων κ.ά.) σε 
κατάλληλα διαμορφωμένους χώρους του Ιδρύματος. 

2. Για την πραγματοποίηση εν γένει πολιτιστικών εκδη¬ 
λώσεων, εκτός αυτών που διοργανώνονται από την Ιερά 
Μητρόπολη και το Ιερό Προσκύνημα Παναγίας Εκατο- 
νταπυλιανής, απαιτείται η χορήγηση σχετικής άδειας από 
το Διοικητικό Συμβούλιο του Ιδρύματος, ύστερα από ει¬ 
σήγηση του Διευθυντή του. 

3. Το Ίδρυμα διατηρείτο δικαίωμα να αποτυπώνει οπτι¬ 
κά, ακουστικά και οπτικοακουστικά (με φωτογραφίες, μα¬ 
γνητοταινίες, βιντεοταινίες κ.ά.) οποιαδήποτε εκδήλωση 
πραγματοποιείται στους χώρους του, και να χρησιμοποι¬ 
εί, σύμφωνα με το Ορθόδοξο Χριστιανικό πνεύμα και 
ήθος, τα μέσα αυτά για την προβολή των δραστηριοτήτων 
του και την εν γένει προαγωγή των σκοπών του. 

γ) Η παροχή δυνατότητας φιλοξενίας (στέγης) σε 
όσους/όσες λαμβάνουν μέρος στις πνευματικές, επιμορ¬ 
φωτικές και εν γένει πολιτιστικές εκδηλώσεις και δραστη¬ 
ριότητες του Ιδρύματος και στους κατά καιρούς φιλοξε- 
νουμένους της Ιεράς Μητροπόλεως και του Ιερού Προ¬ 
σκυνήματος Παναγίας Εκατονταπυλιανής σε ξενώνα που 
λειτουργεί σε κατάλληλα διαμορφωμένο χώρο του Ιδρύ¬ 
ματος. 

δ) Η έμπρακτη συμπαράσταση στις ανάγκες αγωγής, 
μόρφωσης, επιμόρφωσης και πνευματικής αναζήτησης 
των παιδιών και των νέων στο πλαίσιο της Ορθόδοξης Πί¬ 
στης, Παράδοσης και Διδασκαλίας και στο πλαίσιο της 
Ελληνικής Παιδείας δια της λειτουργίας Βιβλιοθήκης και 
διαφόρων Εργαστηρίων, δια της ιδρύσεως και λειτουρ¬ 
γίας Δημοσίου Ινστιτούτου Επαγγελματικής Κατάρτισης 
(Ι.Ε.Κ.), Κέντρου Επαγγελματικής Κατάρτισης (Κ.Ε.Κ.) κ.ά. 
της Ιεράς Μητροπόλεως, σύμφωνα με τις διατάξεις της 
κείμενης νομοθεσίας, ή δι’ οιουδήποτε άλλου μέσου ήθε¬ 
λε αποφασίσει το Διοικητικό Συμβούλιο του Ιδρύματος. 

Άρθρο 3 

Οργάνωση - Διοίκηση - Διοικητικό Συμβούλιο 

1) Το Ίδρυμα διοικείται από επταμελές Διοικητικό Συμ¬ 
βούλιο, που απαρτίζεται από: α) Τον εκάστοτε Μητροπολί¬ 
τη Παροναξίας, ως Πρόεδρο, β) Τον εκάστοτε Αρχιερατικό 
Επίτροπο Πάρου, ως Αντιπρόεδρο, ο οποίος σε περίπτωση 
απουσίας ή κωλύματος του Σεβ. Μητροπολίτου θα ανα¬ 
πληρώνει αυτόν και θα προεδρεύει του Δ.Σ., γ) έναπροσο- 

ντούχο κληρικό της Ιερός Μητροπόλεως Παροναξίας, δ) 
δύο απότα μέλη της Διοικούσης Επιτροπής του I. Προσκυ¬ 
νήματος Παναγίας Εκατονταπυλιανής, ε) δύο άτομα, άν- 
δρες ή γυναίκες, που κατοικούν στις νήσους της Πάρου και 
της Αντιπάρου και διακρίνονται για την ευσέβεια, το ήθος, 
την πνευματική κατάρτιση, την ωριμότητα και το ενδιαφέ¬ 
ρον τους για τη ζωή και το έργο της Εκκλησίας. 

2) Τα ως άνω πέντε μέλη του Δ.Σ. (των παραγράφων 1γ, 
1 δ και 1 ε) διορίζονται μαζί με τα αντίστοιχα αναπληρωμα¬ 
τικά μέλη για μια τριετία από τον Σεβασμιώτατο Μητρο¬ 
πολίτη Παροναξίας, ύστερα από έγγραφη πρόταση του 
Μητροπολιτικού Συμβουλίου. Το αξίωμα των μελών του 
Δ.Σ. είναιτιμητικό και άμισθο, οι δε διορισθέντες δύνανται 
να επαναδιορισθούν. 

3) Μέλη του Δ.Σ. που δεν ανταποκρίνονται στα καθήκο¬ 
ντα τους ή προβαίνουν σε ενέργειες που έρχονται σε αντί¬ 
θεση με τους σκοπούς του Ιδρύματος παύονται και αντι¬ 
καθίστανται από τον Σεβασμιώτατο Μητροπολίτη. 

4) Το Δ.Σ. του Ιδρύματος συγκροτείται σε σώμα κατά 
την πρώτη συνεδρίαση του και εκλέγει τον Γραμματέα και 
τον Ταμία. 

5) Το Δ.Σ. συνέρχεται τακτικά κάθε μήνα και εκτάκτως 
όταν παρίσταται ανάγκη, ύστερα από πρόσκληση του 
Προέδρου, η οποία περιέχει τα θέματα της ημερήσιας 
διατάξεως και επιδίδεται στα μέλη τουλάχιστοντρεις ημέ¬ 
ρες προ της συνεδριάσεως, ή, σε περίπτωση απουσίας ή 
κωλύματος αυτού, του Αντιπροέδρου, ή ύστερα από έγ¬ 
γραφη αίτηση προς τον Πρόεδρο τριών μελών του Δ.Σ. 

6) Το Δ.Σ. βρίσκεται σε απαρτία όταν παρίσταται ο Πρό¬ 
εδρος ή, σε περίπτωση απουσίας ή κωλύματος αυτού, ο 
Αντιπρόεδρος και τρία από τα μέλη του. Αν μετά την δια¬ 
πίστωση της ως άνω απαρτίας κάποιο μέλος αποχωρήσει 
κατά την διάρκεια της συνεδρίασης, αυτή συνεχίζεται κα¬ 
νονικά με τα παραμένοντα μέλη, χωρίς όμως να μπορεί το 
Δ.Σ. να λαμβάνει αποφάσεις. Οι αποφάσεις του Δ.Σ. λαμ- 
βάνονται κατά πλειοψηφία των παρόντων μελών, εκτός 
από αυτές επί μειζόνων κατά την κρίση του Δ.Σ. θεμάτων, 
οι οποίες λαμβάνονται με αυξημένη πλειοψηφία. Σε περί¬ 
πτωση ισοψηφίας υπερισχύει η ψήφος του Προέδρου, ή 
σε περίπτωση απουσίας ή κωλύματος αυτού, του Αντι¬ 
προέδρου. 

7) Σε κάθε συνεδρίαση του Δ.Σ. τηρούνται από τον 
Γ ραμματέα πρακτικά, στα οποία καταχωρούνται οι απο¬ 
φάσεις που λαμβάνονται, αλλά και οι απόψεις των μειο- 
ψηφούντων μελών. Τα πρακτικά δε αυτά υπογράφονται 
από όλα τα παρόντα μέλη. 

Άρθρο 4 

Αρμοδιότητες του Διοικητικού Συμβουλίου 

Το Διοικητικό Συμβούλιο του Ιδρύματος έχει τις ακό¬ 
λουθες αρμοδιότητες: 

α) Αποφασίζει για κάθε θέμα που αφορά στην οργάνω¬ 
ση, διοίκηση, λειτουργία, διαχείριση και αξιοποίηση ενγέ- 
νει των περιουσιακών στοιχείων και διάθεση των πόρων 
του Ιδρύματος, καθώς και για κάθε ενέργεια που σχετίζε¬ 
ται με την εκπλήρωση των σκοπών αυτού. 

β) Συνεργάζεται με το Μητροπολιτικό Συμβούλιο, κα¬ 
θώς και με τα Εκκλησιαστικά Συμβούλια των Ιερών Ναών 
και τα Ηγουμενοσυμβούλια των Ιερών Μονών της περιφέ¬ 
ρειας της Ιεράς Μητροπόλεως Παροναξίας και με τη Δι¬ 
οικούσα Επιτροπή του I. Προσκυνήματος Παναγίας Εκα- 
τονταπυλιανής, με διάφορους πολιτιστικούς, επιστημονι¬ 
κούς, φιλανθρωπικούς κ.ά. συλλόγους, καθώς και με τη 
Νομαρχιακή Αυτοδιοίκηση, την Τοπική Αυτοδιοίκηση, 


τους τοπικούς φορείς και εν γένει τις αρμόδιες κρατικές 
υπηρεσίες για την προαγωγή και επίτευξη των σκοπών 
του Ιδρύματος. 

γ) Μεριμνά για την ορθή, ομαλή και απρόσκοπτη λει¬ 
τουργία του Ιδρύματος. 

δ) Καταρτίζει τον ετήσιο Προϋπολογισμό και Απολογι¬ 
σμό του Ιδρύματος, τους οποίους υποβάλλει για έγκριση 
στο Μητροπολιτικό Συμβούλιο. 

ε) Καθορίζει και συνιστά για τις ανάγκες του Ιδρύματος 
τις θέσεις του προσωπικού (διοικητικού, ιατρικού, νοση¬ 
λευτικού, ειδικού και βοηθητικού) και αποφασίζει για την 
πρόσληψη και την παύση αυτού, για τα καθήκοντα, τις 
αρμοδιότητες και τις αποδοχές του, καθώς και για λοιπά 
συναφή ζητήματα σύμφωνα πάντα με τις διατάξεις της 
κειμένης νομοθεσίας. 

στ) Αποφασίζει για την αποδοχή ή αποποίηση δωρεών, 
κληρονομιών και κληροδοσιών, καθώς και για την ανακή¬ 
ρυξη δωρητών, ευεργετών και μεγάλων ευεργετών του 
Ιδρύματος. 

ζ) Αποφασίζει επίτων αιτήσεων εισαγωγής ηλικιωμένων 
ατόμων στο Ίδρυμα, για τον χρόνο παραμονής κάθε περι- 
θαλπομένου σε αυτό, για τα σχετικά με την τυχόν κατα¬ 
βολή ποσού τροφείων κατά μήνα στις περιπτώσεις που 
αυτό προβλέπεται και εν γένει για κάθε άλλο θέμα, το 
οποίο δεν προβλέπεται στον παρόντα Κανονισμό. 

η) Αποφασίζει για την διοργάνωση διαφόρων εκδηλώ¬ 
σεων, που πραγματοποιούνται στους χώρους του Ιδρύ¬ 
ματος σύμφωνα με τους σκοπούς αυτού. 

θ) Ορίζει από τα μέλη του τους δύο Εφόρους που θα 
πλαισιώσουν τον Διευθυντή του Ιδρύματος κατά την 
άσκηση των καθηκόντων του. Ο αρχαιότερος δε από αυ¬ 
τούς θα αναπληρώνει τον Διευθυντή σε περίπτωση απου¬ 
σίας ή κωλύματος του. 

Άρθρο 5 

Αρμοδιότητες Προέδρου και του Αντιπροέδρου 

1) Ο Πρόεδρος του Δ.Σ. α) έχει την εποπτεία οργάνω¬ 
σης, διοίκησης, λειτουργίας, διαχείρισης και αξιοποίησης 
εν γένει των περιουσιακών στοιχείων και διάθεσης των 
πόρων του Ιδρύματος και συντονίζει τα μέλη του Δ.Σ. για 
την υλοποίηση των σκοπών του Ιδρύματος, β) εκπροσω¬ 
πεί το Ίδρυμα ενώπιον κάθε Διοικητικής, Δικαστικής και 
Εκκλησιαστικής Αρχής και οποιοσδήποτε άλλης Αρχής 
και σε όλες του τις σχέσεις με άλλα Ιδρύματα, Οργανι¬ 
σμούς, νομικά και φυσικά πρόσωπα, γ) λαμβάνει γνώση 
όλων των εισερχομένων και εξερχόμενων εγγράφων του 
Ιδρύματος, συνυπογράφει με τον Γ ραμματέα όλη την αλ¬ 
ληλογραφία αυτού και συνυπογράφει με τον Ταμία τα οι¬ 
κονομικής φύσεως έγγραφα, δ) συγκαλεί το Δ.Σ. σε τα¬ 
κτικές και έκτακτες συνεδριάσεις, καταρτίζει την ημερή¬ 
σια διάταξη αυτών και διευθύνει τις συζητήσεις. 

2) Ο Αντιπρόεδρος του Δ.Σ. αναπληρώνειτον Πρόεδρο, 
σε περίπτωση απουσίας ή κωλύματος, σε όλες τις ως άνω 
αρμοδιότητες αυτού και ενεργεί κατόπιν εντολής του. 

Άρθρο 6 

Αρμοδιότητα του Γ ραμματέα και του Ταμία 

1) Ο Γραμματέας του Δ.Σ. τηρεί Βιβλίο Πρωτοκόλλου ει¬ 
σερχομένων και εξερχόμενων εγγράφων του Ιδρύματος, 
συντάσσει όλα τα έγγραφα και γενικώς διεκπεραιώνει 
όλη την αλληλογραφία του Ιδρύματος περί της οποίας 
ενημερώνει τον Πρόεδρο και την οποία συνυπογράφει με 
αυτόν. Επίσης τηρεί το Βιβλίο Πρακτικών των Συνεδριά¬ 
σεων του Δ.Σ. του Ιδρύματος, συντάσσει τα ενλόγωπρα- 

κτικά, φροντίζει για τη διασφάλιση των αρχείων αυτού, 
φυλάσσει τα Γενικά Βιβλία και στοιχεία και τη σφραγίδα 
του Ιδρύματος, ευθυνόμενος για την καταστροφή ή απώ- 
λειά τους, και τηρεί όποια άλλα από τα Γ ενικά Βιβλία και 
στοιχεία του Ιδρύματος του αναθέτει σχετικά το Δ.Σ. Σε 
περίπτωση απουσίας ή κωλύματος του, τον αναπληρώνει 
σε όλες τις άνω αρμοδιότητες του άλλο μέλος του Δ.Σ. 
που ορίζεται με απόφαση αυτού. 

2) Ο Ταμίας του Δ.Σ. α) φροντίζει για την εκτέλεση των 
αποφάσεων του Δ.Σ. που αφορούν στη διαχείριση των πε¬ 
ριουσιακών στοιχείων και στη διάθεση των πόρων του 
Ιδρύματος, β) τηρεί και φυλάσσει το Βιβλίο Ταμείου, κα¬ 
θώς και τα διπλότυπα Γραμμάτια Εισπράξεων και Εντάλ¬ 
ματα Πληρωμών, γ) εισπράττει με διπλότυπα Γ ραμμάτια 
Εισπράξεων, τα οποία συνυπογράφει με τον Πρόεδρο, κά¬ 
θε έσοδο του Ιδρύματος, διενεργείτις πληρωμές που απο¬ 
φασίζει το Δ.Σ. για κάθε δαπάνη που προβλέπεται στον 
εγκεκριμένο Προϋπολογισμό βάσει διπλοτύπων Ενταλμά¬ 
των Πληρωμών, τα οποία επίσης συνυπογράφει, όπως άλ¬ 
λωστε και όλα τα οικονομικής φύσεως έγγραφα, με τον 
Πρόεδρο και ασκείτο εν λόγω καθήκοντα του επί τη βάσει 
σχετικών υποδείξεων και εντολώντου Προέδρου ή, σε πε¬ 
ρίπτωση απουσίας ή κωλύματος αυτού, του Αντιπροέ¬ 
δρου, δ) ευθύνεται για την φύλαξη του περιεχομένου του 
Ταμείου του Ιδρύματος, των χρεωγράφων και κάθε φύσης 
αποδεικτικών εγγράφων, καταθέτει το χρηματικό πλεόνα¬ 
σμα από την οικονομική διαχείριση του Ιδρύματος, το 
οποίο υπερβαίνειτοποσόπερίτου ύψουςτου οποίου απο¬ 
φασίζει το Δ.Σ. στην αρχή κάθε έτους, για την κάλυψη των 
τρεχουσών και εκτάκτων αναγκών, σε μια από τις Τράπε¬ 
ζες που λειτουργούν στην πόλη της Παροικίας στο όνομα 
του Ιδρύματος και διενεργεί καταθέσεις και αναλήψεις 
χρημάτων, ύστερα από απόφαση του Δ.Σ., ε) φροντίζει για 
την έγκαιρη σύνταξη εν σχεδίω και υποβολή στο Δ.Σ. του 
ετήσιου Προϋπολογισμού και Απολογισμού του Ιδρύμα¬ 
τος, στ) τηρεί και φυλάσσει όποια άλλα από τα Διαχειρι¬ 
στικά Βιβλία και στοιχεία του Ιδρύματος του αναθέτει σχε¬ 
τικά το Δ.Σ. Σε περίπτωση απουσίας ή κωλύματος του, τον 
αναπληρώνει σε όλες τις άνω αρμοδιότητές του άλλο μέ¬ 
λος του Δ.Σ. που ορίζεται με απόφαση αυτού. 

Άρθρο 7 

Εφορεία του Ιδρύματος 

1) Η Εφορεία του Ιδρύματος είναι τριμελές ευέλικτο όρ¬ 
γανο αυτού, το οποίο συγκροτείται με απόφαση του Δ.Σ. 
αυτού και τελεί υπό την εποπτεία και τις εντολές του. 
Απαρτίζεται δε από δύο μέλη του Δ.Σ., που ονομάζονται 
Έφοροι και τον Διευθυντή του Ιδρύματος. 

2) Η Εφορεία είναι υπεύθυνη για την τήρηση των διατά- 
ξεωντου παρόντος Κανονισμού και για την ορθή, ομαλή και 
απρόσκοπτη οργάνωση και λειτουργία του Ιδρύματος. Οι 
εισηγήσεις της λαμβάνονται κατά πλειοψηφία και υποβάλ¬ 
λονται για εξέταση στο Δ.Σ., το οποίο και επιλύει οποιαδή¬ 
ποτε διαφωνία ανακύπτει μεταξύ των μελώντης. Το Δ.Σ. με 
απόφασητου δύναται να αναθέτει στους Εφόρους καιπρό- 
σθετες αρμοδιότητες, όπως, για παράδειγμα, την παρακο¬ 
λούθηση συγκεκριμένων τομέων δραστηριοτήτων, την 
ισχύν των συνθηκών ζωής (διαβίωσης, επάρκειας ή μη πό¬ 
ρων κ.λπ.) των αιτούντων εισαγωγή στο Ίδρυμα κ.ά. 

Άρθρο 8 

Προσωπικό του Ιδρύματος 

1) Το προσωπικό του Ιδρύματος διακρίνεται σε εθελο¬ 
ντικό και έμμισθο. Στο εθελοντικό προσωπικό συγκαταλέ¬ 


γονται όσοι με τη θέλησή τους παρέχουν τις υπηρεσίες 
τους στο Ίδρυμα σε εκπλήρωση και εφαρμογή της περί 
αγάπης καινής εντολής του Κυρίου ημών Ιησού Χριστού. 
Το έμμισθο προσωπικό προσλαμβάνεται, απασχολείται, 
αμείβεται και παύεται από το Δ.Σ. σύμφωνα με τις διατά¬ 
ξεις της κειμένης νομοθεσίας. 

2) Το προσωπικό, εθελοντικό και έμμισθο, διακρίνεται 
περαιτέρω σε Διοικητικό, Ιατρικό, Νοσηλευτικό, Ειδικό και 
Βοηθητικό, όπως λεπτομερώς περιγράφεται κατωτέρω: 

Α. Διοικητικό: 

α) Διευθυντήςτου Ιδρύματος. Ως Διευθυντής διορίζεται 
απαραιτήτως πτυχιούχος θεολογικής ή άλλης ανώτατης 
Σχολής, κληρικός ή λαϊκός, μετριετή θητεία, η οποία ανα¬ 
νεώνεται κατά την κρίση του Δ.Σ. του Ιδρύματος. Εάν πα¬ 
ραιτηθεί ή παυθεί ή δεν επαναδιορισθεί, διενεργείται νέα 
απογραφή. Μεταξύ άλλων, μεριμνά για την εκτέλεση των 
αποφάσεων του Δ.Σ. που αφορούν στην οργάνωση και 
λειτουργία του Ιδρύματος, φροντίζει για την τήρηση των 
διατάξεων του παρόντος Κανονισμού, επιμελείται τα των 
προμηθειών εξοπλισμού, τροφίμων κ.ά. του Ιδρύματος, 
ασκεί εποπτεία και έλεγχο στο προσωπικό όσον αφορά 
στην τήρηση των καθηκόντων αυτού και εισηγείται προς 
το Δ.Σ. την αποδοχή ή την απόρριψη των αιτήσεων εισα¬ 
γωγής στο Ίδρυμα, τη λήψη μέτρων για την ορθή, ομαλή 
και απρόσκοπτη λειτουργία αυτού και τη διοργάνωση δια¬ 
φόρων εκδηλώσεων. 

β) Γραφέας - Δακτυλογράφος. Μεταξύ άλλων, εκτελεί 
κάθε σχετική γραφική εργασία σύμφωνα με τις οδηγίες 
του Διευθυντή και επικουρεί τον Γραμματέα του Δ.Σ. στην 
άσκηση των αρμοδιοτήτων του. 

γ) Διαχειριστής. Μεταξύ άλλων, μεριμνά για την προμή¬ 
θεια εξοπλισμού, τροφίμων κ. ά. του Ιδρύματος, σύμφω¬ 
να με τις οδηγίες του Διευθυντή, είναι υπεύθυνος της 
αποθήκης τροφίμων καιτης αποθήκης αναλώσιμου και μη 
αναλώσιμου υλικού και επικουρεί τον Ταμία του Δ.Σ. στην 
άσκηση των αρμοδιοτήτων του. 

Β. Ιατρικό: 

Ιατρός, ο οποίος είναι υπεύθυνος για θέματα υγειονομι¬ 
κής εν γένει φύσεως. 

Γ. Νοσηλευτικό: 

α) Προϊστάμενος/η, κατά προτίμηση απόφοιτος/η Σχο¬ 
λής τετραετούς φοίτησης Νοσηλευτών/τριών ή Επισκε- 
πτών/τριών Υγείας ή Μαιών, ή τριετούς φοίτησης με διε¬ 
τή τουλάχιστον νοσηλευτική πείρα, 
β) Δύο Νοσηλευτές/τριες ή Βοηθοί Νοσηλευτού/τριας. 
γ) Δύο Βοηθοί νοσηλευτικού προσωπικού για την κάλυ¬ 
ψη του νυκτερινού ωραρίου εργασίας. 

Δ. Ειδικό: 

α) Φυσικοθεραπευτής/τρια. 
β) Κοινωνικός/ή λειτουργός, 
γ) Ψυχολόγος, 
δ) Εργοθεραπευτής/τρια. 

Ε. Βοηθητικό: 

α) Μάγειρας. 

β) Βοηθός Μάγειρα. 

γ) Δύο καθαρίστριες - τραπεζοκόμοι. 

δ) Πλύντριες - σιδερώτριες. 

ε) Θυρωροί - Κλητήρες - Οδηγοί αυτοκινήτων. 

στ) Τεχνίτης - συντηρητής κτηριακών εγκαταστάσεων. 

3) Η πλήρωση των άνω θέσεων, πλην αυτών που σύμ¬ 
φωνα με τις διατάξεις της κειμένης νομοθεσίας επιβάλλε¬ 
ται να πληρωθούν, θα γίνεται σύμφωνα με τις ανάγκες, 
αλλά και σε συνδυασμό με τις οικονομικές δυνατότητες 
του Ιδρύματος. 

Άρθρο 9 

Τηρούμενα Βιβλία και Στοιχεία. 

Το Ίδρυμα τηρεί, με μέριμνα του Γραμματέα του Δ.Σ. 
και επικουρικά του Γραφέα - Δακτυλογράφου του Ιδρύ¬ 
ματος, τα Γενικά αυτού Βιβλία και Στοιχεία, θεωρημένα 
για κάθε νόμιμη χρήση απάτην Ιερά Μητρόπολη Παρονα- 
ξίας, ήτοι: α) το Βιβλίο Πρωτοκόλλου εισερχομένων και 
εξερχόμενων εγγράφων, β) το Βιβλίο Πρακτικών των Συ¬ 
νεδριάσεων του Δ.Σ., γ) Ημερολόγιο εισερχομένων και 
εξερχόμενων περιθαλπομένων και μεταβολών περίθαλ- 
ψήςτους, δ) Ατομικούς φακέλλους περιθαλπομένων πλή¬ 
ρως ενημερωμένους, οι οποίοι περιέχουν και καρτέλλες 
φαρμακευτικής αγωγής και δίαιτας, όταν υπάρχει ειδικός 
λόγος. Οι φάκελλοι αυτοί φυλάσσονται για μια πενταετία 
από την καθ’ οποιονδήποτε τρόπο αποχώρηση του περι- 
θαλπομένου, ε) Βιβλίο αποβιούντων, στ) Μητρώο προσω¬ 
πικού τηρούμενο κατά κατηγορία προσωπικού (Διοικητι¬ 
κό, Ιατρικό, Νοσηλευτικό, Ειδικό, Βοηθητικό), του οποίου 
η σχετική κατάσταση θεωρημένη ανά εξάμηνο από την 
αρμόδια Διεύθυνση του Υπουργείου Εργασίας, θα αναρ- 
τάται στο γραφείο της Διεύθυνσης. 

2) Επίσης το Ίδρυμα, που έχει ίδια διαχείριση, τηρεί, με 
την μέριμνα του Ταμία του Δ.Σ. και επικουρικά του Διαχει¬ 
ριστή του Ιδρύματος, τα Διαχειριστικά αυτού Βιβλία και 
Στοιχεία, σύμφωνα με το σύστημα τήρησης των λογιστι¬ 
κών βιβλίων των Εκκλησιαστικών Νομικών Προσώπων, 
θεωρημένα για κάθε νόμιμη χρήση από την Ιερά Μητρό¬ 
πολη Παροναξίας, ήτοι: α) το Βιβλίο Ταμείου, στο οποίο 
καταχωρούνται κατά χρονολογική σειρά και με λογιστική 
τάξη όλα τα έσοδα και έξοδα του I δρ ύ ματος, καθώς και τα 
αριθμημένα κατ’ αύξοντα αριθμό διπλότυπα Γραμμάτια 
Εισπράξεων και Εντάλματα Πληρωμών, τα οποία είναι 
εκτελεστέα εφόσον φέρουν την υπογραφή του Προέ¬ 
δρου ή, σε περίπτωση απουσίας ή κωλύματος αυτού, του 
Αντιπροέδρου, και του Ταμία του Ιδρύματος, β) το Βιβλίο 
Κτηματολογίου, στο οποίο καταγράφεται όλη η ακίνητη 
περιουσία του Ιδρύματος, γ) το Βιβλίο Υλικού, στο οποίο 
καταγράφεται όλη η κινητή περιουσία αυτού, δ) το Βιβλίο 
Εισαγωγής και Αποθήκης Τροφίμων, ε) το Βιβλίο Εισαγω¬ 
γής και Αποθήκης αναλώσιμου και μη αναλώσιμου υλι¬ 
κού, στ) το Βιβλίο Χρέωσης Ατομικών Ειδών. 

Άρθρο 10 

Πόροι του Ιδρύματος και διάθεσή τους 

1) Πόροι του Ιδρύματος είναι: α) οι εκάστοτε επιχορηγή¬ 
σεις της Ιερός Μητροπόλεως Παροναξίας και του Ιερού 
Προσκυνήματος Παναγίας Εκατονταπυλιανής, καθώς και 
οι υπέρ αυτού εισφορές των Ιερών Ναών και Ιερών Μονών 
της περιφέρειας της Ιερός Μητροπόλεως, β) τόκοι από τις 
καταθέσεις του Ιδρύματος και πρόσοδοι από την αξιοποίη¬ 
ση της κινητής και ακίνητης περιουσίας αυτού, γ) πρόσοδοι 
από την πραγματοποίηση λαχειοφόρων αγορών, εράνων, 
νόμιμα διενεργουμένων κ.ά., δ) κάθε άλλη πρόσοδος, σύμ¬ 
φωνη με το Ορθόδοξο Χριστιανικό πνεύμα, που προέρχεται 
από κάθε νόμιμη πηγή και δεν κατονομάζεται ρητά στον πα¬ 
ρόντα Κανονισμό, ε) προαιρετικές εισφορές, σε είδος ή σε 
χρήμα, φίλων του Ιδρύματος, στ) δωρεές, εν ζωή ή αίτια θα¬ 
νάτου, κληρονομιές, κληροδοτήματα και κληροδοσίες κινη¬ 
τών και ακινήτων φυσικώνή νομικώνπροσώπων, ζ) κρατικές 
επιχορηγήσεις, κοινοτικές επιχορηγήσεις, επιχορηγήσεις 
εκ μέρους της Νομαρχιακής ή Τοπικής Αυτοδιοίκησης, Ορ¬ 
γανισμών και άλλων Νομικών Προσώπων Δημοσίου ή Ιδιω¬ 
τικού Δίκαιου, επιχορηγήσεις εκ μέρους φυσικών προσώ¬ 
πων και κάθε νόμιμη επιχορήγηση, η) πέραντωνποσώντρο- 


φείων κατά μήνα στις περιπτώσεις που η καταβολή αυτών 
προβλέπεται, προαιρετικές εισφορές οποιουδήποτε εί¬ 
δους εκ μέρους των περιθαλπομένων που διαθέτουν πό¬ 
ρους, οι οποίες όμως δεν παρέχουν σε καμμια περίπτωση 
σε αυτούς δικαίωμα ή αξίωση προνομιακής μεταχείρισης. 

2) Οι ανωτέρω πόροι διατίθενται με απόφαση του Δ.Σ. 
του Ιδρύματος για : α) τη διαμονή, διαβίωση, διατροφή, 
ιατροφαρμακευτική και κάθε εν γένει περίθαλψη και φρο¬ 
ντίδα των περιθαλπομένων, β) την αντιμετώπιση των δα¬ 
πανών συντήρησης και των τρεχουσών δαπανών διοίκη¬ 
σης και λειτουργίας του Ιδρύματος, γ) την προμήθεια του 
απαιτούμενου εξοπλισμού και λοιπών κινητών περιουσια¬ 
κών στοιχείων και αναλωσίμων προς κάλυψη των σχετι¬ 
κών αναγκών, δ) τη διοργάνωση διαφόρων εκδηλώσεων 
του Ιδρύματος, ε) τις αμοιβές του υπηρετούντος έμμι¬ 
σθου προσωπικού, σύμφωνα με τις διατάξεις της κειμέ- 
νης νομοθεσίας, στ) την κάλυψη κάθε άλλης δαπάνης που 
προβλέπεται στον εγκεκριμένο Προϋπολογισμό και απο¬ 
σκοπεί στην επίτευξη των σκοπών του Ιδρύματος. 

Άρθρο 11 

Δωρητές, Ευεργέτες, Μεγάλοι Ευεργέτες 

1. Το Δ.Σ. του Ιδρύματος μπορεί να ανακηρύσσει δωρη¬ 
τές, ευεργέτες και μεγάλους ευεργέτες του Ιδρύματος, 
είτε εν ζωή ευρισκομένους είτε μετά θάνατον. 

2. Δωρητές ανακηρύσσονται οι εισφέροντες στο Ίδρυ¬ 
μα χρηματικά ποσά ή περιουσιακά στοιχεία αξίας 100.000 
έως 500.000 δρχ., ευεργέτες οι εισφέροντες στο Ίδρυμα 
χρηματικά ποσά ή περιουσιακά στοιχεία αξίας 500.000 
έως 1.000.000 δρχ. και μεγάλοι ευεργέτες οι εισφέροντες 
στο Ίδρυμα χρηματικά ποσά ή περιουσιακά στοιχεία 
αξίας 1.000.000 δρχ. και άνω. 

3. Δωρητές δύνανται να ανακηρύσσονται από το Δ.Σ. και 
πρόσωπα τα οποία προσέφεραν στο Ίδρυμα και άλλες 
εξαιρετικές υπηρεσίες. Τα ονόματα των δωρητών, ευερ¬ 
γετών και μεγάλων ευεργετών μπορούν να αναγραφούν 
σε μαρμάρινη πλάκα αναρτημένη σε χώρο του Ιδρύματος. 

Άρθρο 12 

Διαδικασία Εισαγωγής 

Οι επιθυμού ντεςτην εισαγωγή τους στο Ίδρυμα οφείλου ν 
να υποβάλουν σχετική αίτηση, συνοδευόμενη από τα ακό¬ 
λουθα πιστοποιητικά: α) Πιστοποιητικό Γεννήσεως, β) Πι¬ 
στοποιητικό οικογενειακής καταστάσεως, γ) ιατρική γνω¬ 
μάτευση περί της καταστάσεως υγείας τους, που εκδίδεται 
από ιατρούς κρατικών ή ιδιωτικών νοσοκομείων ή από ιδιώ¬ 
τες ιατρούς, τους οποίους υποδεικνύει το Ίδρυμα. Αμέσως 
μετά την υποβολή της σχετικής αίτησης διενεργείται από το 
Ίδρυμα εξέταση των συνθηκών ζωής (διαβίωσης, επάρκει¬ 
ας ή μη πόρων κ.λπ.) των αιτούντων και συντάσσεται έκθε¬ 
ση από τον Διευθυντή του Ιδρύματος με αιτιολογημένη ει¬ 
σήγηση αποδοχής ή απόρριψης της αίτησης, που υποβάλ¬ 
λεται στο Δ.Σ., το οποίο και αποφασίζει σχετικά. 

Άρθρο 13 

Υποχρεώσεις περιθαλπομένων. 

Οι περιθαλπόμενοι του Ιδρύματος υποχρεούνται: 

1) Να συμμορφώνονται προς τις εντολές και υποδείξεις 
του προσωπικού και να τηρούν το ωράριο λειτουργίας 
του Ιδρύματος, του επισκεπτηρίου και του φαγητού. 

2) Να φέρονται με σεβασμό προς το προσωπικό, τους 
άλλους τροφίμους και τους επισκέπτες και να αποφεύ¬ 
γουν οποιαδήποτε συμπεριφορά που είναι δυνατό να δη¬ 
μιουργήσει προστριβές και διενέξεις, διαταράσσονταςτη 
γαλήνη των άλλων. 

3) Να φροντίζουν στο μέτρο του δυνατού για την ευ¬ 
πρεπή εμφάνιση και την ατομική τους καθαριότητα. 

4) Να φροντίζουν στο μέτρο του δυνατού για τη διατή¬ 
ρηση και καθαριότητα του ατομικού τους χώρου, καθώς 
επίσης για τη διαφύλαξη των επίπλων και των σκευών, τα 
οποία έχουν διατεθεί στην ατομική τους χρήση. 

Άρθρο 14 

Το παρόν Ίδρυμα καταργείται με απόφαση της Διαρ¬ 
κούς Ιερός Συνόδου κατόπιν αιτιολογημένης απόφασης 
του Δ.Σ. αυτού, για τη λήψη της οποίας είναι απαραίτητη 
η ψήφος του Σεβασμιότατου Μητροπολίτου ως Προέ¬ 
δρου, εγκρινομένης από το Μητροπολιτικό Συμβούλιο, 
όταν δεν εκπληρώνει τις εκκλησιολογικές αυτού προϋπο¬ 
θέσεις και την αποστολή του, όταν παρεκκλίνει των σκο¬ 
πών του ή καταστεί ανέφικτη η λειτουργία του. Σε κάθε 
περίπτωση κατάργησης του Ιδρύματος, κάθε κινητό ή 
ακίνητο περιουσιακό αυτού στοιχείο, καθώς και κάθε δι¬ 
καίωμα και αξίωση αυτού περιέρχεται στο Νομικό Πρό¬ 
σωπο της Ιερός Μητροπόλεως Παροναξίας. 

Άρθρο 15 

Ο παρών κανονισμός τροποποιείται από την Διαρκή Ιε¬ 
ρά Σύνοδο, κατόπιν αιτιολογημένης αποφάσεωςτου Δ.Σ. 
του Ιδρύματος, για τη λήψη της οποίας είναι απαραίτητη 
η ψήφος του Σεβ. Μητροπολίτου ως Προέδρου, που 
εγκρινομένης από το Μητροπολιτικό Συμβούλιο. 

Άρθρο 16 

Ο παρών Κανονισμός ισχύει από της δημοσιεύσεως αυ¬ 
τού στο επίσημο Δελτίο της Εκκλησίας της Ελλάδος «ΕΚ- 
ΚΆΗΣΙΑ» και στην Εφημερίδα της Κυβερνήσεως. 

Άρθρο 17 

Από τις διατάξεις του παρόντος Κανονισμού προκαλεί- 
ται δαπάνη εις βάρος του Προϋπολογισμού του Νομικού 
Προσώπουτης I. Μητροπόλεως Παροναξίας,το ύψος της 
οποίας δεν δύναται να προσδιοριστεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Σεπτεμβρίου 2001 
Ο Πρόεδρος 

Τ Ο Αθηνών ΧΡΙΣΤΟΔΟΥΛΟΣ 

-♦- 

Αριθ. Πράξης 1/2001 (2) 

Σύσταση Εκκλησιαστικού Ιδρύματος στην Ιερά Μητρόπο¬ 
λη Μονεμβασίας και Σπάρτης με την επωνυμία «ΚΕ¬ 
ΝΤΡΟ ΑΠΟΘΕΡΑΠΕΙΑΣ ΚΑΙ ΑΠΟΚΑΤΑΣΤΑΣΗΣ ΗΜΕ¬ 
ΡΗΣΙΑΣ ΝΟΣΗΛΕΙΑΣ». 

Ο ΜΗΤΡΟΠΟΛΙΤΗΣ 
ΜΟΝΕΜΒΑΣΙΑΣ ΚΑΙ ΣΠΑΡΤΗΣ 

Έχοντας υπόψη: 

α) Τις διατάξεις των άρθρων 1 παρ. 4,29παρ. 1,2 και 67 
του Ν. 590/77 «περί του Καταστατικού Χάρτη της Εκκλη¬ 
σίας της Ελλάδος». 

β) Τις διατάξεις του άρθρου 20 παρ. 2 του με αριθμό 
1/1969 Κανονισμού της Ιερός Συνόδου της Εκκλησίας της 
Ελλάδος. 

γ) Τις υποχρεώσεις μας προς τους Ιερούς Κανόνες και 
τους νόμους του κράτους προς το Χριστεπώνυμο πλήρω¬ 
μα της Αγιωτάτκης Εκκλησίας μας. 


δ) Τους Θείους και Ιερούς Κανόνες που επιβάλλουν 
στον επίσκοπο να μεριμνά για την προστασία της υγείας 
και την περίθαλψη του ποιμνίου του, αποφασίζουμε: 

Την ίδρυση εκκλησιαστικού ιδρύματος της Ιερός Μη¬ 
τροπόλεως Μοεμβασίας και Σπάρτης με την επωνυμία 
«ΚΕΝΤΡΟ ΑΠΟΘΕΡΑΠΕΙΑΣ ΚΑΙ ΑΠΟΚΑΤΑΣΤΑΣΗΣ ΗΜΕ¬ 
ΡΗΣΙΑΣ ΝΟΣΗΛΕΙΑΣ» το οποίο θα λειτουργεί με τη μορφή 
νομικού προσώπου ιδιωτικού δικαίου και θα εδρεύει στη 
Μαγούλα του Δήμου Μυστρά Λακωνίας. 

Η διοίκηση, η διαχείριση και η εν γένει οργάνωση, συ¬ 
γκρότηση και λειτουργία του θα διέπεται από τις διατά¬ 
ξεις του ακόλουθου Οργανισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σπάρτη, 21 Μαρτίου 2001 
Ο Μητροπολίτης 

Τ Ο Μονεμβασίας και Σπάρτης ΕΥΣΤΑΘΙΟΣ 


ΟΡΓΑΝΙΣΜΟΣ ΛΕΙΤΟΥΡΓΙΑΣ 
ΤΟΥ ΕΚΚΛΗΣΙΑΣΤΙΚΟΥ ΙΔΡΥΜΑΤΟΣ ΜΕ ΤΗΝ ΕΠΩΝΥΜΙΑ 
«ΚΕΝΤΡΟ ΑΠΟΘΕΡΑΠΕΙΑΣ ΚΑΙ ΑΠΟΚΑΤΑΣΤΑΣΗΣ 
ΗΜΕΡΗΣΙΑΣ ΝΟΣΗΛΕΙΑΣ» 

Άρθρο 1 

Σύσταση, Έδρα, Σφραγίδα του Ιδρύματος 

Συνιστάται στην Ιερά Μητρόπολη Μονεμβασίας και 
Σπάρτης, εκκλησιαστικό ίδρυμα μη κερδοσκοπικού χαρα¬ 
κτήρα, με την επωνυμία «ΚΕΝΤΡΟ ΑΠΟΘΕΡΑΠΕΙΑΣ ΚΑΙ 
ΑΠΟΚΑΤΑΣΤΑΣΗΣ ΗΜΕΡΗΣΙΑΣ ΝΟΣΗΛΕΙΑΣ». 

Έδρα του ορίζεται η Μαγούλα του Δήμου Μυστρά Λα¬ 
κωνίας και θα λειτουργεί υπό την επίβλεψη και εποπτεία 
της Ιερός Μητροπόλεως Μονεμβασίας και Σπάρτης. 

Το Ίδρυμα θα έχει κυκλωτερή σφραγίδα στην οποία θα 
αναγράφεται «ΚΕΝΤΡΟ ΑΠΟΘΕΡΑΠΕΙΑΣ ΚΑΙ ΑΠΟΚΑ¬ 
ΤΑΣΤΑΣΗΣ ΗΜΕΡΗΣΙΑΣ ΝΟΣΗΛΕΙΑΣ ΙΕΡΑΣ ΜΗΤΡΟΠΟ- 
ΛΕΩΣ ΜΟΝΕΜΒΑΣΙΑΣ ΚΑΙ ΣΠΑΡΤΗΣ». 

Άρθρο 2 

Σκοποί και μέσα του Ιδρύματος 

Σκοποί του Ιδρύματος είναι: 

1. Η παροχή υπηρεσιών υγείας, αποθεραπείας και απο¬ 
κατάστασης σε ασθενείς που πάσχουν από παθήσεις του 
μυϊκού, νευρικού, κυκλοφοριακού, αναπνευστικού, ερει¬ 
στικού συστήματος, σε ασθενείς με προσωρινές ή χρό¬ 
νιες αναπηρίες, χρησιμοποιώντας τα σύγχρονα μέσα και 
τις μεθόδους της ιατρικής αποκατάστασης. 

2. Η αποκατάσταση (ιατρική, κοινωνική, επαγγελματι¬ 
κή) τόσο των περιθαλπομένων στα Ιδρύματα της Ιερός 
Μητροπόλεως Ατόμων με Εδικές Ανάγκες και ηλικιωμέ¬ 
νων, όσο και οποιουδήποτε έχει ανάγκη των υπηρεσιών 
αποθεραπείας και αποκατάστασης. 

3. Η λειτουργία ξενώνα αποκατάστασης για τους ασθε¬ 
νείς που προέρχονται από μακρινές περιοχές ή η κατά¬ 
σταση της υγείαςτους δεντους επιτρέπει την μετακίνησή 
τους από το Ίδρυμα όσο διαρκεί το πρόγραμμα αποθε¬ 
ραπείας τους. 

4. Η επαγγελματική κατάρτιση, ενημέρωση και ψυχα¬ 
γωγία των ασθενών του Ιδρύματος, η υλοποίηση προ¬ 
γραμμάτων χρηματοδοτούμενων από την Ευρωπαϊκή 
Ένωση ή την Ελληνική Πολιτεία καθώς και η διενέργεια 
ερευνών σχετικών με την αποκατάσταση (ιατρική, κοινω¬ 
νική, επαγγελματική) των αναπήρων. 

Άρθρο 3 

Παρεχόμενες υπηρεσίες 

Το Ίδρυμα προσφέρει στα άτομα που θα θελήσουν να 
δεχτούν τις Ιατρικές υπηρεσίες του, φυσικοθεραπεία (κι¬ 
νησιοθεραπεία, ηλεκτροθεραπεία και υδροθεραπεία), 
εργοθεραπεία, λογοθεραπεία, ψυχολογική και κοινωνική 
υποστήριξη. Στα προγράμματα αποκατάστασης του 
ιδρύματος μπορούν να συμμετέχουν και να δεχτούν τις 
προσφερόμενες υπηρεσίες ασθενείς απ’ όλη την Ελληνι¬ 
κή επικράτεια. 

Άρθρο 4 

Προϋποθέσεις εισαγωγής 

Στο ίδρυμα γίνονται δεκτοί ασθενείς απ' όλη την Ελλη¬ 
νική επικράτεια που πάσχουν από τις αναφερόμενες στο 
Άρθρο 2 του παρόντος παθήσεις, αφού προηγηθεί εξέτα¬ 
σή τους από τον υπεύθυνο ιατρό του Ιδρύματος και προ- 
σκομισθούν τα απαραίτητα δικαιολογητικά, τα οποία θα 
καθορίζονται με αποφάσεις του Δ.Σ. 

Οι ασθενείς θα συμμετέχουν στις δαπάνες νοσηλείας 
τους εφ’ όσον το Ασφαλιστικό Ταμείο τους δεν τις καλύ¬ 
πτει. Η συμμετοχή θα καθορίζεται από το Δ.Σ βάσει τιμο¬ 
λογίου, ενώ θα εκδίδεται σχετική απόδειξη και δελτίο πα¬ 
ροχής υπηρεσιών. Με απόφαση του Δ.Σ είναι δυνατόν 
άποροι ασθενείς να απαλλάσσονται από την καταβολή 
των νοσηλειών. 

Άρθρο 5 

Διοίκηση του Ιδρύματος 

α. Το Ίδρυμα λειτουργεί υπό την ευθύνη, επίβλεψη και 
εποπτεία της Ιεράς Μητροπόλεως Μονεμβασίας και 
Σπάρτης. Διοικείται από πενταμελές διοικητικό συμβού¬ 
λιο απαρτιζόμενο από τον Μητροπολίτη Μονεμβασίας και 
Σπάρτης ως πρόεδρο και από τέσσερα ευυπόληπτα μέλη 
της κοινωνίας, ευσεβή και δραστήρια. Τα μέλη του διοι¬ 
κητικού συμβουλίου μετά των αναπληρωτών τους ορίζο¬ 
νται από τον Μητροπολίτη Μονεμβασίας και Σπάρτης. 
Τον Μητροπολίτη απάντα ή κωλυόμενο αναπληρώνει ο 
από αυτόν οριζόμενος αντικαταστάτης. 

β. Ο Μητροπολίτης πρόεδρος μπορεί να αντικαταστή¬ 
σει ελεύθερα μέλος ή μέλη του Δ.Σ αν κρίνει αυτό επωφε¬ 
λές για την εύρυθμη και αποδοτική λειτουργία του Ιδρύ¬ 
ματος. 

γ. Η θητεία των μελών του Διοικητικού Συμβουλίου ορί¬ 
ζεται τριετής, τα μέλη μπορούν να επαναδιοριστούν και η 
προσφορά των υπηρεσιών τους γίνεται χωρίς αμοιβή ή 
άλλη παροχή, ως τιμητική. 

Άρθρο 6 

Αρμοδιότητες Διοικητικού Συμβουλίου 

α. Το Διοικητικό Συμβούλιο αποφασίζει για κάθε θέμα 
το οποίο αφορά την οργάνωση και λειτουργία του Ιδρύ¬ 
ματος και συντάσσει τον εσωτερικό κανονισμό λειτουρ¬ 
γίας του. Αποφασίζει για την απόκτηση και διαχείριση 
της περιουσίας του καθώς και για τους πόρους που δια¬ 
τίθενται για την εκπλήρωση των σκοπών του. Συντάσσει 
και εγκρίνει ίδιον ετήσιο προϋπολογισμό και απολογι¬ 
σμό, διορίζει το απαραίτητο για την λειτουργία του Ιδρύ¬ 
ματος προσωπικό, ορίζει την αντιμισθία του σύμφωνα με 
τις διατάξεις της κείμενης νομοθεσίας και παύει αυτό τη¬ 
ρώντας την νόμιμη διαδικασία. Έχει γενικά την ευθύνη 
της καλής λειτουργίας του Ιδρύματος, εποπτεύει το προ¬ 
σωπικό και ελέγχει την διαχείριση. 


β. Το Διοικητικό Συμβούλιο είναι αρμόδιο να αποφασίζει 
για κάθε θέμα που αφορά την διοίκηση του Ιδρύματος και 
την διαχείριση της περιουσίας του. Ο πρόεδρος ή ο νόμι¬ 
μος αναπληρωτής του, εκπροσωπεί το Ίδρυμα σε όλες 
του τις σχέσεις και σε κάθε δικαστική ή διοικητική αρχή. 
Συγκαλεί με απόφασή του το Διοικητικό Συμβούλιο, διευ¬ 
θύνει τις συνεδριάσεις του Δ.Σ., υπογράφει τα πρακτικά 
και επιβλέπει τη διαχείριση του Ταμείου. Υπογράφει κάθε 
έγγραφο και σύμβαση του Ιδρύματος. Το Δ.Σ., μπορεί με 
απόφασή του να αναθέτει την εκπροσώπηση του Ιδρύμα¬ 
τος για την εκτέλεση συγκεκριμένων πράξεων σε μέλος 
του Δ.Σ. ή σε τρίτο πρόσωπο 
γ. Το Διοικητικό Συμβούλιο αποφασίζει για τις επενδύ¬ 
σεις και τις πιο ασφαλείς τοποθετήσεις των κεφαλαίων 
του Ιδρύματος, για την απόκτηση, την μεταβίβαση ή την 
υποθήκευση των περιουσιακών του στοιχείων και για την 
εκμίσθωση κινητών ή ακινήτων. Αποδέχεται ή αποποιείται 
δωρεές, κληροδοσίες ή κληρονομιές. Εγείρει αγωγές, 
συμβιβάζεται και παραιτείται σε κάθε ανοιγείσα δίκη ή 
εξώδικο διαδικασία. 

δ. Το Διοικητικό Συμβούλιο αποφασίζει για τις προμή¬ 
θειες για λογαριασμό του Ιδρύματος και για την αύξηση 
τωνπόρωντου. 

Άρθρο 7 

Συνεδριάσεις του Διοικητικού Συμβουλίου 

Το Διοικητικό Συμβούλιο συνεδριάζει ύστερα από γρα¬ 
πτή ή προφορική πρόσκληση του Προέδρου ή του νομί¬ 
μου αναπληρωτού του ή όταντο ζητήσουν με έγγραφη αί¬ 
τησή τους τρία τουλάχιστον μέλη, τα οποία θα πρέπει να 
αναφέρουν τα θέματα που θα συζητηθούν. 

Το Διοικητικό Συμβούλιο λογίζεται σε απαρτία και απο¬ 
φασίζει νόμιμα όταν είναι παρόντα τουλάχιστον τρία (3) 
μέλη εκ των οποίων το ένα θα είναι ο Πρόεδρος ή ο νόμι¬ 
μος αναπληρωτής του. Οι αποφάσεις του Διοικητικού 
Συμβουλίου λαμβάνονται κατά πλειοψηφία ενώ σε περί¬ 
πτωση ισοψηφίας υπερισχύει η ψήφος του Προέδρου. 

Άρθρο 8 

Βασική Διάρθρωση των Υπηρεσιών 

1. Οι υπηρεσίεςτου Ιδρύματος αποτελούν Διεύθυνση, η 
οποία συγκροτείται από τα παρακάτω τμήματα: 

α. Τμήμα Αποθεραπείας και Αποκατάστασης 
β. Τμήμα Διοικητικού 

2. Οιαρμοδιότητεςτωντμημάτων κατανέμονταιωςεξής: 
α. Το τμήμα Αποθεραπείας και Αποκατάστασης είναι 

αρμόδιο για κάθε θέμα που αφορά την αποθεραπεία και 
την αποκατάσταση των προβλημάτων υγείας των ασθε¬ 
νών του Ιδρύματος ανεξαρτήτως ηλικίας. 

β. Το τμήμα Διοικητικού είναι αρμόδιο για τον χειρισμό 
των θεμάτων που αναφέρονται στην γενική κατάσταση 
του προσωπικού του Ιδρύματος, στην καθαριότητα, στα 
οικονομικάτου και στη διαχείριση της περιουσίαςτου, κα¬ 
θώς και στον χειρισμό των θεμάτων της γραμματείας. 

Άρθρο 9 

Προσωπικό του Ιδρύματος 

Οι θέσεις του προσωπικού του Ιδρύματος καθορίζονται 
με τον εσωτερικό κανονισμό λειτουργίας, σύμφωνα και με 
το ΦΕΚ 789\6-10-93 όπου καθορίζονται οι διατάξεις λει¬ 
τουργίας των Κέντρων Αποθεραπείας και Αποκατάστα¬ 
σης Ημερήσιας Νοσηλείας. Με τον εσωτερικό κανονισμό 
λειτουργίας εξειδικεύονται τα καθήκοντα του προσωπι¬ 
κού για την κάλυψη των αναγκών του Ιδρύματος. 

Άρθρο 10 

Πόροι του Ιδρύματος 

Πόροι του Ιδρύματος είναι: 

- Οι επιχορηγήσεις εκ μέρους της Ιερός Μητροπόλεως 
Μονεμβασίας και Σπάρτης. 

- Οι επιδοτήσεις που διατίθενται μετά από απόφαση της 
Ιεράς Συνόδου σχετικά με το έργο του Ιδρύματος σε όλη 
την Ελλάδα. 

- Οι εισφορές των Δή μωντης περιφέρειας της Ιεράς Μη¬ 
τροπόλεως ή άλλες επιδοτήσεις από Ο.Τ.Α. 

- Οι δωρεές, κληροδοσίες, κληρονομιές και πάσης φύ- 
σεως προσφορές σε χρήματα ή ακίνητα. 

- Οι εισφορές των Ασφαλιστικών Οργανισμών με τους 
οποίους το Ίδρυμα θα συμβληθεί. 

- Τα νοσήλεια που θα καταβάλλουν οι ασθενείς που δεν 
καλύπτονται από ασφαλιστικούς οργανισμούς 

- Πρόσοδοι από εκποιήσεις ακινήτωντου Ιδρύματος και 
από την εκμετάλλευση της περιουσίας του 

- Επιδοτήσεις πάσης φύσεως από την Ελληνική Πολι¬ 
τεία ή από Διεθνείς Οργανισμούς 

- Κάθε άλλο έσοδο που δεν προβλέπεται παραπάνω, με¬ 
τά από ειδική απόφαση του Διοικητικού Συμβουλίου, στην 
οποία ορίζεται ειδικώς η νομιμότητα της σχετικής πράξης 
αποδοχής αυτού του εσόδου και αν αυτό εξυπηρετείτους 
σκοπούς του Ιδρύματος. 

Άρθρο 11 

Δωρητές, Ευεργέτες, Μεγάλοι Ευεργέτες 

Το Διοικητικό Συμβούλιο μπορεί να ανακηρύσσει Δωρη¬ 
τές, Ευεργέτες και Μεγάλους Ευεργέτες του Ιδρύματος 
είτε εν ζωή ευρισκομένους είτε μετά θάνατον. 

Δωρητές ανακηρύσσονται όσοι προσφέρουν στο Ίδρυ¬ 
μα χρηματικά ποσά ή περιουσιακά στοιχεία αξίας 100.000 
έως 1.000.000 δραχμών. Ευεργέτες όσοι προσφέρουν 
από 1.000.000 έως 5.000.000 δραχμές και Μεγάλοι Ευερ¬ 
γέτες από 5.000.000 δραχμές και άνω. 

Δωρητές μπορούν να ονομάζονται από το Δ.Σ., και πρό¬ 
σωπα που προσέφεραν στο Ίδρυμα εξαιρετικές υπηρεσίες. 
Τα ονόματα των δωρητών, ευεργετών και μεγάλων ευεργε¬ 
τών μπορούν να αναγράφονται σε μαρμάρινη πλάκα, αναρ- 
τωμένη σε κατάλληλο χώρο στο κτίριο του Ιδρύματος. 

Άρθρο 12 
Τηρούμενα Βιβλία 

Το Ίδρυμα τηρεί τα εξής Βιβλία 

1. Βιβλίο περιουσιακών στοιχείων στο οποίο καταχωρεί- 
ται η κινητή και η ακίνητη περιουσία του 

2. Βιβλίο Πρωτοκόλλου 

3. Βιβλίο Αποφάσεων και Πρακτικών του Διοικητικού 
Συμβουλίου 

4. Βιβλίο Αποθήκης 

5. Βιβλίο Ταμείου 

6. Γραμμάτια Εισπράξεως 

7. Δελτίο Παροχής Υπηρεσιών 

8. Εντάλματα πληρωμών 

Τα παραπάνω Βιβλία πρέπει να φέρουν ιδία αρίθμηση το 
κάθε ένα κατά φύλλο και να είναι θεωρημένα πριν τη χρήση 
τους από την Ιερά Μητρόπολη Μονεμβασίας και Σπάρτης. 


Άρθρο 13 

Έλεγχοςτου Ιδρύματος 

Οικονομικός και κάθε άλλος έλεγχος, διενεργείται από 
την Ιερά Μητρόπολη Μονεμβασίας και Σπάρτης. Το Δη¬ 
μόσιο δικαιούται να ενεργήσει έλεγχο, σύμφωνα με τις 
κείμενες διατάξεις εφόσον προηγουμένως ειδοποιηθεί 
εγγράφως ο Πρόεδρος του Ιδρύματος. 

Άρθρο 14 

Διάλυση του Ιδρύματος 

Το Ίδρυμα δεν μπορεί να διαλυθεί άλλως παρά με ομό¬ 
φωνη και αιτιολογημένη απόφαση του Διοικητικού Συμ¬ 
βουλίου, με την παρουσία όλων των μελών του. Στην πε¬ 
ρίπτωση αυτή η κινητή και ακίνητη περιουσία του Ιδρύμα¬ 
τος περιέρχεται στην Ιερά Μητρόπολη Μονεμβασίας και 
Σπάρτης, η οποία υποχρεούται να την χρησιμοποιήσει σε 
άλλο παρεμφερή σκοπό κατά την απόλυτα ελεύθερη κρί¬ 
ση του Μητροπολίτου. 

Άρθρο 15 

Τροποποίηση Οργανισμού 

Ο παρών Οργανισμός τροποποιείται με απόφαση του 
Διοικητικού Συμβουλίου του Ιδρύματος. Η απόφαση λαμ- 
βάνεται δια πλειοψηφίας των τεσσάρων μελών του Δ.Σ., 
και δημοσιεύεται ως ο παρών Οργανισμός. 

Άρθρο 16 

Εσωτερικός Κανονισμός 

Με εσωτερικό κανονισμό που θα εκπονηθεί από το Διοι¬ 
κητικό Συμβούλιο θα καθοριστούν όλα όσα αφορούν τα 
λοιπά θέματα και κάθε άλλη λεπτομέρεια που αφορά τη 
διοίκηση του Ιδρύματος, τον τρόπο διατήρησης των σχε¬ 
τικών Βιβλίων, τις προϋποθέσεις παροχής υπηρεσιών, τις 
θέσεις και τα επί μέρους καθήκοντα του προσωπικού του 
Ιδρύματος καθώς και ότι άλλο ανάγεται στην εύρυθμη και 
κανονική λειτουργία του. Μέχρι τη σύνταξη του εσωτερι¬ 
κού κανονισμού τα σχετικά θέματα θα ρυθμίζονται κατά 
περίπτωση με απόφαση του Διοικητικού Συμβουλίου. 

Άρθρο 17 

Κάθε θέμα που προκύπτει από την εφαρμογή του πα¬ 
ρόντος Οργανισμού και δεν προβλέπεται ρητώς απ’ αυ¬ 
τόν, ρυθμίζεται με απόφαση του Διοικητικού Συμβουλίου. 

Άρθρο 18 
Κάλυψις δαπάνης 

Από τις διατάξεις του Οργανισμού αυτού προκαλείται 
δαπάνη εις βάρος του προϋπολογισμού του νομικού προ¬ 
σώπου της Ιεράς Μητροπόλεως Μονεμβασίας και Σπάρ¬ 
της το ύψος της οποίας δεν μπορεί να προσδιορισθεί. 

Άρθρο 19 

Η ισχύς του παρόντος αρχίζει από τη δημοσίευση του 
στην Εφημερίδα της Κυβερνήσεως και στο Περιοδικό 
«Εκκλησία». 

Ο παρών Οργανισμός να δημοσιευθεί στην Εφημερίδα 
της Κυβερνήσεως και στο Περιοδικό «ΕΚΚΑΗΣΙΑ». 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




